Soli deo Gloria | LekkeSlaap
Soli deo Gloria is in Paternoster, een van die oudste visserdorpies aan die Weskus en 145 km noord vanaf Kaapstad. Die area bied verskeie doendinge, soos walvis-, dolfyn-, rob-, pikkewyn- en voëlkyk, kajakvaart, vlieërplankry, snorkel, skubaduik en voetslaan. Dit is die ideale bestemming om weg te breek vanaf die stadslewe.
Verblyf is beskikbaar in 2 eenhede, naamlik Soli deo Gloria Eenheid 1 en Soli deo Gloria Eenheid 2 met slaapplek vir 8 gaste. Die eerste eenheid is op die pragtige hoofstrand in Paternoster. Die eenheid is rolstoelvriendelik en beskik oor 'n koninggrootte-bed, 2 enkelbeddens en 'n en suite-badkamer met 'n bad, stort, toilet en 'n wasbak. Die eenheid het 'n oopplan-sitarea en 'n kombuis. Die kombuis het 'n yskas-vrieskas, skottelgoedwasser, gas- en elektriese stoof, ketel, broodrooster en 'n mikrogolfoond. Die eenheid het ook lugversorging, 'n kluis, haardroër, gemeenskaplike wasgeriewe en binnebraaigeriewe.
Die tweede eenheid bied selfsorgverblyf aan 2 gaste met ononderbroke see-uitsigte vanaf die slaapkamer, sitkamer, eetkamertafel en kombuis. Die slaapkamer het 'n dubbelbed en 'n en suite-badkamer met 'n mikrogolfoond, yskas-vrieskas en oond. Die waskamer het 'n wasmasjien en tuimeldroër. Daar is ook 'n binnebraai-area, lugversorging en 'n platskerm-TV met die gastehuispakket en kykNET. Gratis WiFi en parkeerplek op die perseel is beskikbaar. 'n Aankomspakkie met 'n vadoek, skottelgoedwasseep, koffie, tee, rooibos, suiker, melk, sjampoe, lyfwasseep, room, seep en vuurmaakhout word voorsien. Swem- en badhanddoeke word voorsien, asook japonne.
Ongelukkig is rook verbode binne die huis en troeteldiere word nie toegelaat nie.
4.7 uit 5van 46 resensies vir Soli deo Gloria
Schoonerklipstraat 12, Paternoster, 7381, Wes-Kaap
Gaste dink Soli deo Gloria het 'n uitstekende ligging
https://travelground.imgix.net/AAEAAQAAAAAAAAAAAAAAJDFlYmU1YTI4LWEzMmYtNDIyMy1hZjE4LTczZDg0MDVlOTgzMA?w=1440&h=960&fit=crop&auto=enhance,format,compress&q=80 Vanaf R2 800 per nag (plek vir 2) 46 5 1 5 12 Schoonerklip Street Paternoster 7381 Wes-Kaap 086 999 0018 14:00-19:00 11:00 -32.805042 17.897932